Odense Adresse-Contoirs Efterretninger, 1833-10-25
General Castannon, som efter Rygtet skulde være slaaet i et Angreb paa Bilbao, havde trukket sig tilbage, for at oppebie Forstærkning. Hvert Øieblik hørte Man raabe: "Leve Don Carlos, Leve Jnqvisitionen. De Negros og Christinos død!" De franske og brittiske Konsuler havde paa Forespørgsel faaet Løfte om, at der intet var at befrygte for deres Landsmænds Personer og Eiendom. Videre meldes, at Marquis Valdesping havde holdt sit Jndtog i Bilbao, hvor flere Tusinde væbnede Bønder vare strømmede til ham, og over 300 Liberaler vansmægte i Fængslerne. Man truede Enhver af dem med Døden, som ikke kunde udrede en vis Pengesum. Don Carlos skulde og allerede være udraabt til Konge i Vittoria, Valladolid, Burgos og flere Steder. J Pampeluna (Hovedstaden i Navarra) havde Kardinal=Erkebiskoppen ogsaa forsøgt at iværksætte en Opstand, men blev forhindret der af Vicekongen. Den bekjendte General Santos Ladron var ankommen til Navarra og agtede at stille sig i Spidsen for Oprørerne. Paa Grændsen af Guipuzcoa og Biscaia havde viist sig en Hob af 5 til 6000 Jnsurgentere, hvorover Tropperne fra St. Sebastian havde maattet trække sig tilbage til Tolosa. General Castannon havde udstædt en Proklamation til Jndbyggerne i Guipuscoa, hvori han opfordrer dem til at gjøre fælleds Sag med ham for vor uskyldige og ophøiede Dronning Jsabella Is legitime Sag." J Barcellona skulle Munkene ogsaa have begyndt et Oprør; men 2 af deres Klostere ere plyndrede og stukne i Brand af Dronningens Tilhængere. Disse og lignende rædsomme Skildringer kunde fortsættes i det Uendelige; men bedre at bie dermed, indtil Man erfarer, hvor meget deraf vil stadfæste sig. Det synes imidlertid ikke det bedste Tegn, at den spanske Post den 15 d. er udeblevet i Paris, og paa Børsen skal være væddet 1000 Fr. paa, at den slet ikke vilde komme. Bedre end i Biscaia synes Dronningens Sag at staae i Talavera de la Reyna (i Provindsen Toledo), hvorfra Carlisterne, da de ingen Tilhængere fandt, efterat have plyndret de offentlige Kasser, igjen trak sig tilbage paa Veien til Estremadura, og den af dem indspærrede Korregidor atter tiltraadte sin Post. Selv de Kongelige Frivillige der i Egnen, som de især havde stolet paa, gjorde dem kraftig Modstand. J Madrid befæstes Dronningens Regjering stedse meere, og hverken her eller i Omegnen have Tildragelserne i Biscaia fundet Gjenklang. Garnisonen bestaaer af 25,000 Md. Tropper, som ere Regjeringen hengivne. Det er kun de carlistiske Blade, som tale om Gjæring i Hovedstaden, ved f. Ex. at udsprede, at Kongen af Spanien var død som en Kjetter, uden at have modtaget det hellige Sakrament, hvilken skrækkelige Forbrydelse blev sat paa Dronningens Regning. J nogle afsides Qvarterer havde Man vel nogle Gange om Natten hørt Raabet: "Leve Don Carlos!" og fundet Oprørs=Plakater opslaaede, men som igjen uden Modstand vare afrevne. Jøvrigt herskede her almindelig Tilfredshed med Valget af de maadeholdne" Mænd, som havde faaet Deel i Regentskabsraadet; især fandt Dhrr. Amarillas og Sta. Cruz's Udnævnelse bifald. Hvor Bussemanden Don Carlos egentlig opholder sig, veed Jngen. Et Rygte lader ham være indtruffet til Badajoz og her proklameret til Konge, efter et andet skal Bourmont, Larochejaquelin og flere Vender-Officerer ogsaa være indtruffet til Spanien og holde Qvarantaine i en lille Stad i Estremadura, men Regjeringen havde givet Befaling til, efter sammes Forløb at bringe dem til Cadix eller Mallaga, for her at indskibes. (De øvrige Efterretninger fra Spanien maae, af Mangel paa Plads, opsættes til næste Avis.)